Diari Oficial de la Generalitat Valenciana


Sumari del DOGV 4179, del 30-01-2002 (2002/507)

RESOLUCIÓ de 22 de novembre de 2001, de la Direcció General d'Indústria i Energia, per la qual s'autoritza a Hidrocantábrico Distribución Eléctrica, SA la modificació de la línia de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i els dos centres de repartiment instal·lats al Parc Llevant Sector AM-5 d'Aldaia (València), d'acord amb la condició 5a de la Resolució d'aquesta conselleria de 17 de novembre de 2000, i s'aprova el projecte d'execució d'aquesta modificació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/507


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 22 de novembre de 2001, de la Direcció General d'Indústria i Energia, per la qual s'autoritza a Hidrocantábrico Distribución Eléctrica, SA la modificació de la línia de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i els dos centres de repartiment instal·lats al Parc Llevant Sector AM-5 d'Aldaia (València), d'acord amb la condició 5a de la Resolució d'aquesta conselleria de 17 de novembre de 2000, i s'aprova el projecte d'execució d'aquesta modificació. [2002/M507]
  
Vist l'expedient incoat pel Servei Territorial d'Indústria i Energia de València a instància d'Hidrocantábrico Distribución Eléctrica, SA relatiu a la modificació de la línia de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i els dos centres de repartiment instal·lats al Parc Llevant Sector AM-5 d'Aldaia (València).
  
Vista la condició 5a de la Resolució d'aquesta Direcció General d'Indústria i Energia, de data 17 de novembre de 2000, que ha portat a Hidrocantábrico Distribución Eléctrica, SA a sol·licitar la variació del traçat de la línia projectada originalment (expedient amb referència ATLINE/2000/51 del Servei Territorial d'Indústria i Energia de València) per a la connexió amb la subestació de la seua titularitat que es tramita en l'expedient ATASCT/2000/240.
  
Vist que la línia està autoritzada administrativament i aprovat el seu projecte d'execució per Resolució d'aquesta Direcció General d'Indústria i Energia de data 17 de novembre de 2000.
  
Vist que Hidrocantábrico Distribución Eléctrica, SA ha presentat al Servei Territorial d'Indústria i Energia de València per a la seua autorització administrativa l'avantprojecte d'una subestació transformadora 220/20 kV (exp. ATASCT/2000/240) i de la línia de 220 kV (exp. ATLINE/2000/695) de connexió d'aquesta amb la xarxa de transport, la qual cosa permetrà l'alimentació de les instal·lacions de distribució sol·licitades.
  
Vist que amb data 1 de març de 2001 l'òrgan instructor de l'expedient ha emés informe favorable sobre la sol·licitud de la línia, atés que es tracta d'una variació de detall.
  
Atés que la Llei 54/1997 reconeix la lliure iniciativa empresarial per a l'exercici de les activitats destinades al subministrament d'energia elèctrica sota els principis d'objectivitat, transparència i lliure competència.
  
Atés que l'article 40.2 de la Llei 54/1997 estableix que les autoritzacions administratives en cap cas s'entendran concedides en règim de monopoli ni atorgaran drets exclusius.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries regulades per aquest decret i iniciades amb anterioritat a la seua entrada en vigor es tramitaran fins a la seua resolució de conformitat amb la normativa anterior.
  
Atés que d'acord amb els articles 10.2 i 14 del Decret 2.617/1966, la competència per a resoldre correspon a la Direcció General d'Indústria i Energia.
  
Aquesta Direcció General d'Indústria i Energia resol:
  
Primer
  
Autoritzar a Hidrocantábrico Distribución Eléctrica, SA la modificació de la línia de distribució elèctrica subterrània autoritzada mitjançant Resolució de 17 de novembre de 2000 d'aquesta direcció general les característiques principals de la qual són les següents:
  
- Situació: termes municipals de Manises, Quart de Poblet i Riba-roja de Túria. La variació afecta el terme municipal de Quart de Poblet (València).
  
- Origen i final: des de la subestació corresponent a l'expedient en tràmit ATASCT/2000/240 a Quart de Poblet (València) a dos centres de repartiment instal·lats al Parc Llevant Sector AM-5.
  
- Tensió nominal: 20 kV.
  
- Nombre de circuits: 4.
  
- Nombre de conductors: 12, tres per cada circuit.
  
- Potència que es transportarà: 11.085 kW per cada circuit, amb un total de 44.340 kW.
  
- Longitud: la modificació afecta 49 metres.
  
- Conductors: tres unipolars per circuit, total de 12 conductors, d'alumini, de 240 mm2 de secció, tipus DHZ-1 (12/20 kV).
  
- Pressupost: 542.024 pessetes (3257,63 euros).
  
De conformitat amb l'article 40.3 de la Llei 54/1997, de 27 de novembre, aquesta autorització s'atorga sense perjudici de les concessions i autoritzacions que siguen necessàries d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Segon
  
Aprovar el projecte d'execució de la modificació, sotmetent-lo a la següent condició:
  
Única. Les obres hauran de realitzar-se d'acord amb el projecte presentat i amb les condicions imposades en la Resolució d'aquesta direcció general de data 17 de novembre de 2000.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.